časový odstup medzi liekmi
Mozem uzivat balgesin forte a prednison 5 s casovym odstupom,nakolko maju uvedenu interakciu. Dakujem
Dobrý deň,
ďakujeme za Vašu otázku.
Súbežným podávaním liekov Nalgesin forte a Prednison je prítomné zvýšené riziko gastrointestinálnych vredov a krvácania v dôsledku sumácie gastrotoxického účinku. Uvedené riziko je prítomné bez ohľadu na časový odstup v užívaní liekov, je však vysššie u pacientov s poškodením sliznice GIT a u pacientov užívajúcich antikoagulačnú alebo antiagregačnú liečbu. Preto je uvedená kombinácia vhodná iba na základe odporúčania ošetrujúceho lekára, ktorý pozná Váš zdravotný stav a zváži pomer prínosu liečby a uvedeného rizika.
Prajem pekný zvyšok dňa.
S pozdravom
PharmDr. Veronika Kiabová